  Анжелика Тихонова корреспондент 10-тӥ южтолэзе Ижкарысь The House Old Fashioned | HOF Lounge барын (Коммунаръёслэн урамзы, 224 д юрт) кылбуръёслы но крезьгурлы сӥзем «ППН» ӝыт ортчоз. Ужрад туала кылбуретлэсь пӧртэм палъёссэ возьматоз. Со сярысь иворъёсъя «Удмуртия» агентстволэн корреспондентэзлы ӝытэз радъясь, удмурт кылбурчи Анастасия Шумилова вераз. Тодмоеным, ӟуч кылбурчиен, малпам (ужрадэз – ред.), удмурт но ӟуч кылъёсын гожъяськисьёс шер пумиськыло, огазьын уг лыдӟисько шуыса. <…> Огазея, малпасько, одӥг малпан - возьматыны туала кылбуретлэсь пӧртэм палъёссэ, кин кызьы гожъяське Анастасия Шумилова, ӝытэз радъясь, удмурт кылбурчиУжрадын кылбуръёссэс удмурт но ӟуч кылбурчиос Кир Юст, Богдан Анфиногенов, Анастасия Шумилова, Ирина Некипелова лыдӟозы. Со сяна, ас кылбурет дуннееныз Липецкысь Михаил Червяков тодматоз. Со Ижкарын дырын-дырын улэ, Les Partisans театрын шудылэ, пӧртэм литературной ужрадъёсы пыриськылэ Анастасия Шумилова, ӝытэз радъясь, удмурт кылбурчиӜытэз радъясьлэн верамезъя, кылбуръёссы эрико темая быръемын луозы, угось ваньзы соос туж пӧртэмесь. Люкаськем калыкез, кылбурчиос сяна, Удмуртиысь ӟуч крезьгурчи Даниил Поздеев шулдыртоз. Нош малы ӝыт «ППН» нимаське но кыӵе солэн валатонэз – тододы ӝытэ вуыса.  Тегъёс: Лулчеберет Ижкар егитъёс Удмуртия удмуртъёс кылбурет  